การบินไทย ขานรับความสำเร็จการฟื้นฟูความสัมพันธ์ไทย-ซาอุดีอาระเบีย เปิดเส้นทางบินใหม่สู่เจดดาห์
บริษัท การบินไทย จำกัด (มหาชน) แจ้งว่า ภายหลังรัฐบาลไทย ประสบความสำเร็จในการฟื้นฟูความสัมพันธ์ไทย - ซาอุดีอาระเบีย ถือเป็นโอกาสสำคัญในการส่งเสริมและเสริมสร้างความสัมพันธ์ด้านเศรษฐกิจ การค้าและการท่องเที่ยว ระหว่างสองประเทศ ตั้งแต่วันที่ 19 สิงหาคม 2565 เป็นต้นไป บริษัท การบินไทยฯ พร้อมสนับสนุนนโยบายดังกล่าว  โดยเปิดเส้นทางบินจากกรุงเทพฯ สู่เจดดาห์ ซาอุดีอาระเบีย เป็นการเชื่อมต่อการเดินทางของผู้โดยสารจากประเทศในแถบภูมิภาคอินโดจีน ออสเตรเลียและเอเชียตะวันออกเฉียงใต้ เพื่อเดินทางไปยังประเทศในตะวันออกกลางอย่างสะดวกอย่างไรก็ตาม นอกจากเป็นการขานรับและสนับสนุนความสำเร็จของการฟื้นฟูความสัมพันธ์ของทั้งสองประเทศ ยังเป็นการส่งเสริมการท่องเที่ยวไทยและกระตุ้นเศรษฐกิจของประเทศในอีกทางหนึ่ง ทั้งนี้ การบินไทย ทำการบินเส้นทาง ไป-กลับ กรุงเทพฯ-เจดดาห์ สัปดาห์ละ 4 เที่ยวบิน โดยทำการบินทุกวันจันทร์ พุธ ศุกร์ และอาทิตย์ เริ่มตั้งแต่วันที่ 19 สิงหาคม 2565 ประกอบด้วย-เที่ยวบินที่ ทีจี 503 เส้นทาง กรุงเทพฯ - เจดดาห์ ออกจากกรุงเทพฯ เวลา 18.45 น. ถึงเจดดาห์ เวลา 22.40 น. (เวลาท้องถิ่น)-เที่ยวบินที่ ทีจี 504 เส้นทาง เจดดาห์ – กรุงเทพฯ ออกจากเจดดาห์ เวลา 00.40 น. (เวลาท้องถิ่น) ถึงกรุงเทพฯ เวลา 13.10 น.ผู้โดยสารสามารถดูข้อมูลเพิ่มเติม รายละเอียดตารางบิน พร้อมทั้งสำรองที่นั่งและออกบัตรโดยสารได้ที่เว็บไซต์ thaiairways.com สำนักงานขายการบินไทย และตัวแทนจำหน่ายทั่วประเทศ หรือ THAI Contact Center โทร. 0-2356-1111 (ตลอด 24 ชั่วโมง)